ห้องพักอยู่ในคอนโดใกล้สี่แยกประดิพัทธิ์ ถ้ามาจากสุวรรณภูมิ ลงทางด่วนพระราม6 จะใกล้ที่พักมากๆ ด้านหน้ามีการ์ดรักษาความปลอดภัยทางเข้า-ออก, ถ้านำรถส่วนตัวมาเอง สามารถจอดได้ที่อาคารจอดรถด้านหลัง, เช็คอินเข้าที่พักสะดวก โฮสท์อธิบายวิธีเช็คอินด้วยตัวเอง ไม่ยุ่งยาก.
ห้องพักสะดวกสบาย ห้องตกแต่งมีไตล์แนวอาร์ต มีครัวเล็กๆ, ตู้เย็น, ไมโครเวฟ, กาต้มน้ำร้อน,ถ้วยจาน, อินเตอร์เน็ตไฮสปีด, ทีวีช่องรายการของไทย, โซฟานุ่ม, ระเบียงรับลม, เตียงนอนคิงไซส์ มีผ้าห่มและหมอนสำรองให้ในตู้ด้าน้ข้าง, น้ำอุ่นในห้องอาบน้ำ น้ำไหลแรงดีสม่ำเสมอ
ใกล้ที่พักมีร้านสะดวกซื้อ 7-11 และร้านอาหารริมทางมากมาย, ร้าซาลาเปาอร่อยอยู่เยื้องฝั่งตรงข้าม ออกจากคอนโดเยื้องไปทางซ้ายนิดหน่อย, ถ้าจะเดินไปบีทีเอสสะพานควาย บิ๊กซีหรือรพ.เปาโล ใช้เวลา 15-20 นาที. สามารถไปรถเมลล์หรือแท็กซี่ประมาณ 40 บาท.
เจ้าของห้องพักเป็นโฮสท์ที่น่ารักมาก ตอบคำถามเวลามีคำถามสงสัยใดๆ โฮสท์ช่วยเหลืออำนวยความสะดวกตลอดระยะเวลาการเ้ข้าพัก
* เราพักที่นี่ 5 วัน โฮสท์ให้เช็คอินเข้าพักก่อนเวลา, ให้ยืมคีย์การ์ดเข้าออกเพิ่มอีกใบ, และให้จอดรถในอาคารด้านหลังโดยไม่คิดเงินเพิ่ม (เราเคยไปพักคอนโดอื่นในระแวกนั้นคิดราคาค่าจอดรถเป็นรายวัน)
ขอขอบคุณโฮสท์คุณTee ที่อำนวยความสะดวกตลอดเวลาการเข้าพัก โอกาสหน้าคงจะได้มาพักอีกเด้อ เทคแคร์ ;) :P